คิดกันแล้วออกพรก.กู้5แสนล้านเอาเศรษฐกิจอยู่
รัฐบาลมั่นใจคิดกันดีแล้ว ออกพรก.กู้ 5 แสนล้านบาท เอาเศรษฐกิจอยู่
26 พ.ค. 2564

นายสุพัฒนพงษ์ พันธ์มีเชาว์ รองนายกรัฐมนตรี และ รมว.พลังงาน โพสต์เฟสบุ๊ก ว่า"ผมและท่านอาคม เติมพิทยาไพสิฐ รมว. กระทรวงการคลัง และท่านดนุชา พิชยนันท์ เลขาฯ สภาพัฒน์ ร่วมแถลงในวันนี้ (25 พ.ค. 64) เกี่ยวกับแผนการใช้จ่ายเงินกู้ 5 แสนล้านบาท ตาม พรก. ให้อำนาจเพื่อแก้ไขปัญหาเศรษฐกิจและสังคม จากการระบาดของโควิด-19 โดยแบ่งเป็น 3 แผนงาน ดังนี้ครับ 1. แผนงานแก้ปัญหาการระบาดของโควิด-19 เป็นค่าใช้จ่ายทางการแพทย์และสาธารณสุข จัดหาอุปกรณ์ทางการแพทย์ ยารักษาโรค วัคซีน วงเงิน 30,000 ล้านบาท2. แผนงานช่วยเหลือ เยียวยา ชดเชย ให้ประชาชนและผู้ประกอบการที่ได้รับผลกระทบจากโควิด-19 วงเงิน 300,000 ล้านบาท3. แผนงานฟื้นฟูเศรษฐกิจและสังคม วงเงิน 170,000 ล้านบาททางกระทรวงการคลังและรัฐบาลเห็นพ้องว่า 500,000 ล้านบาทเป็นกรอบวงเงินที่เหมาะสมที่จะช่วยให้เกิดการเยียวยาและฟื้นฟูทางเศรษฐกิจได้อย่างต่อเนื่อง ทั้งนี้สามารถปรับเปลี่ยนกรอบวงเงินการใช้จ่ายให้สอดคล้องกับสถานการณ์ที่เกิดขึ้นได้"